proxectonos/corpus_dominio_legal_administrativo_tmp huggingface dataset:
RESOLUCIÓN do 5 de novembro de 2015, da Dirección Xeral de Conservación da Natureza, pola que se dá publicidade das axudas concedidas ao abeiro da Orde do 29 de decembro de 2014 pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2015.
Consellería de Medio Ambiente e Ordenación do Territorio — III. Outras disposicións — 17/11/2015

A Orde do 29 de decembro de 2014 da Consellería de Medio Ambiente, Territorio e Infraestruturas estableceu as bases reguladoras e convocou para o ano 2015 as axudas a entidades colaboradoras de pesca fluvial para o fomento da riqueza piscícola.
Segundo o establecido no artigo 14 das citadas bases e de conformidade co disposto no artigo 15 da Lei 9/2007, do 13 de xullo, de subvencións de Galicia, a Dirección Xeral de Conservación da Natureza dará publicidade no
Diario Oficial de Galicia
das subvencións concedidas con expresión da convocatoria, o programa e crédito orzamentario a que se imputan, a beneficiaria e a cantidade concedida, e da finalidade ou finalidades da subvención.
Estas axudas fináncianse con cargo ao Plan de desenvolvemento rural sustentable, cunha achega do Ministerio de Agricultura, Alimentación e Medio Ambiente do 50 % e da Xunta de Galicia do 50 %, dentro do Convenio entre o Magrama e a Comunidade Autónoma de Galicia, para a execución, seguimento e avaliación das accións incluídas nos plans de zona das súas zonas rurais.
De acordo co anterior,
Facer pública a aprobación das axudas que se relacionan como anexo a esta resolución, axustándose aos principios de publicidade, concorrencia, obxectividade, transparencia, igualdade e non discriminación, para as cales a secretaria xeral técnica da Consellería de Medio Ambiente e Ordenación do Territorio, no desenvolvemento das súas funcións delegadas nas bases reguladoras destas axudas, formulou resolución de concesión o 14 de outubro de 2015:
a) Norma reguladora da convocatoria: Orde do 29 de decembro de 2014 pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2015.
b) Aplicación orzamentaria: 07.05.541B.781.0.
c) Finalidade da axuda: fomento da riqueza piscícola.
d) Destinatarias: sociedades ou asociacións que teñan o nomeamento de entidade colaboradora, de conformidade co disposto na Lei 7/1992, do 24 de xullo, de pesca fluvial, e no Regulamento de ordenación da pesca fluvial e dos ecosistemas acuáticos continentais.
Santiago de Compostela, 5 de novembro de 2015
RESOLUCIÓN do 17 de novembro de 2015, da Secretaría Xeral de Medios, pola que se dá publicidade á encomenda de xestión á sociedade Redes de Telecomunicación Galegas Retegal, S.A., para o ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 26/11/2015

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade da encomenda de xestión da Secretaría Xeral de Medios á sociedade Redes de Telecomunicación Galegas Retegal, S.A. para o ano 2015, coas seguintes características:
– Actividade: programa de investimentos necesarios para a xestión do equipamento electrónico e mellora da rede de titularidade pública autonómica de difusión da televisión dixital en 2015.
– Natureza e alcance da xestión encomendada: esta encomenda ten natureza intrasubxectiva ao ter a sociedade Redes de Telecomunicación Galegas Retegal, S.A. a consideración de medio propio instrumental e servizo técnico da Administración da Xunta de Galicia, de acordo co establecido no Decreto 352/2009, do 2 de xullo (DOG núm. 140, do 20 de xullo).
– Prazo de vixencia: ata o 31 de decembro de 2015.
Santiago de Compostela, 17 de novembro de 2015
CORRECCIÓN de erros. Orde do 3 de agosto de 2015 pola que se convocan, con carácter gratuíto, cursos de linguaxe administrativa galega e cursos preparatorios para os certificados de lingua galega (Celga), que se realizarán en distintos períodos e en varias escolas oficiais de idiomas de Galicia.
Consellería de Cultura, Educación e Ordenación Universitaria — III. Outras disposicións — 20/11/2015

Advertidos erros na devandita orde publicada no DOG nº 153, do xoves 13 de agosto de 2015, cómpre efectuar as seguintes correccións:
Na páxina 33231, no punto 3 do artigo 7, onde di: «– Dez tarefas, segundo a disposición e as características que se determinen na guía didáctica do curso.», debe dicir: «– Oito tarefas, segundo a disposición e as características que se determinen na guía didáctica do curso.».
Nas páxinas 33239 e 33240, no anexo II, na relación de cursos de linguaxe administrativa en liña ofertados, onde di:
Debe dicir:
Nas páxinas 33243 e 33244, no anexo IV, na relación de cursos Celga ofertados, onde di:
Debe dicir:
RESOLUCIÓN do 10 de novembro de 2015 pola que se convoca unha xornada sobre a Lei 10/2014, de accesibilidade de Galicia, e a convención internacional sobre persoas con discapacidade 2006: aplicación e control polas administracións públicas.
Escola Galega de Administración Pública — III. Outras disposicións — 20/11/2015

Dentro do plan de actividades da Escola Galega de Administración Pública para o ano 2015 e de acordo coas funcións atribuídas pola Lei 4/1987, do 27 de maio, de creación da Escola, modificada pola Lei 10/1989, do 10 de xullo, convócase unha xornada sobre a Lei 10/2014, de accesibilidade de Galicia e a convención internacional sobre persoas con discapacidade 2006: aplicación e control polas administracións públicas, conforme as seguintes bases:
1. Obxectivos.
Como consecuencia da entrada en vigor da Lei 10/2014, do 3 de decembro, de accesibilidade, proponse a realización desta acción formativa cuxo obxecto principal é afondar no estudo do texto legal para un mellor tratamento da accesibilidade, en especial nas relacións cidadán-administración.
2. Contidos.
Serán tratados, entre outros, os seguintes temas:
– As persoas con discapacidade e accesibilidade á xustiza.
– As novas tecnoloxías e as persoas con discapacidade.
– A accesibilidade: máis alá da normativa.
– A accesibilidade universal na convención da ONU 2006 e a Lei de Galicia 10/2015 de accesibilidade. Os dereitos das persoas con discapacidade nos procesos electorais.
3. Destinatarios.
Empregados das administracións públicas de Galicia, tanto autonómica como local e de xustiza, das universidades do Sistema universitario de Galicia, persoal das entidades do sector público, xuristas, profesionais e persoas interesadas en xeral.
4. Desenvolvemento.
Lugar: Vigo. Salón de actos do Edificio Administrativo da Xunta (rúa Concepción Arenal, 8).
Data: 4 de decembro.
Horario: mañá e tarde.
Duración: 6 horas lectivas.
5. Número de prazas.
Limitado pola capacidade do local.
6. Inscrición.
As persoas interesadas deberán formalizar a súa inscrición a través da área de matrícula da web da EGAP: https://egap.xunta.es/matricula/
O prazo para inscribirse estará aberto desde o día seguinte ao da publicación desta resolución no Diario Oficial de Galicia ata o 2 de decembro de 2015.
Poderá obterse calquera outra información, desde as 8.30 ata as 14.30 horas, nos teléfonos 981 54 62 41-981 54 62 39.
7. Modificacións.
A EGAP reserva para si a facultade de interpretar e de resolver as incidencias que poidan xurdir no desenvolvemento deste curso, así como a facultade de cancelalo se o escaso número de solicitudes non xustificase a súa realización.
8. Certificado de asistencia oficial.
Ao final do curso entregarase un certificado de asistencia a aquelas persoas inscritas que participasen asiduamente e sempre que a súa asistencia fose igual ou superior ao 90 % das horas lectivas programadas. Neste documento aparecerán, de forma expresa, o contido, a carga lectiva, a data, o lugar de realización do curso e o selo oficial da institución.
Santiago de Compostela, 10 de novembro de 2015
RESOLUCIÓN do 18 de novembro de 2015 pola que se dá publicidade á encomenda de xestión á Axencia Galega de Infraestruturas para a recepción de obras de acondicionamento do Camiño de Santiago.
Axencia Turismo de Galicia — III. Outras disposicións — 20/11/2015

De conformidade co artigo 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión da Vicepresidencia e Consellería de Presidencia, Administracións Públicas e Xustiza á Axencia Galega de Infraestruturas para a recepción de obras de acondicionamento do Camiño de Santiago licitadas pola Axencia Turismo de Galicia.
Entidade encomendante: Axencia Turismo de Galicia.
Entidade encomendada: Axencia Galega de Infraestruturas.
Actividade a que se refire e alcance desta: recepción de obras de acondicionamento do Camiño de Santiago por técnicos da Axencia Galega de Infraestruturas.
Natureza da encomenda: carácter gratuíto.
Prazo de vixencia da encomenda: un ano.
Santiago de Compostela, 18 de novembro de 2015
RESOLUCIÓN do 16 de novembro de 2015 pola que se ordena a publicación do Acordo do Consello da Xunta de Galicia do 13 de novembro de 2015 polo que se aproba a modificación da relación de postos de traballo da Vicepresidencia e Consellería de Presidencia, Administracións Públicas e Xustiza.
Consellería de Facenda — III. Outras disposicións — 20/11/2015

A aprobación da modificación da relación de postos de traballo da Vicepresidencia e Consellería de Presidencia, Administracións Públicas e Xustiza xustifícase polas necesidades organizativas e funcionais da consellería.
En consecuencia, por proposta da Vicepresidencia e Consellería de Presidencia, Administracións Públicas e Xustiza, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 13 de novembro de 2013, adoptou o seguinte
Primeiro. Apróbase a modificación da relación de postos de traballo da Vicepresidencia e Consellería de Presidencia, Administracións Públicas e Xustiza, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 13 de novembro de 2015, relativo á aprobación da modificación da relación de postos de traballo da Vicepresidencia e Consellería de Presidencia, Administracións Públicas e Xustiza, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 16 de novembro de 2015
CORRECCIÓN de erros. Resolución do 28 de outubro de 2015, da Secretaría Xeral de Política Lingüística, pola que se anuncia a adxudicación de oito bolsas de formación en proxectos de investigación no Centro Ramón Piñeiro para a Investigación en Humanidades, convocadas pola Orde do 2 de xullo de 2015 (Diario Oficial de Galicia número 130, do 13 de xullo).
Consellería de Cultura, Educación e Ordenación Universitaria — III. Outras disposicións — 20/11/2015

Advertido un erro na citada resolución, publicada no
Diario Oficial de Galicia
núm. 215, do 11 de novembro de 2015, cómpre realizar a seguinte corrección:
– Anexo III, Bilega (Bibliografía informatizada da lingua galega), na páxina 42797, debe ser substituído polo seguinte:
Titular:
Suplentes:
RESOLUCIÓN do 11 de novembro de 2015 pola que se publican as subvencións concedidas ao abeiro da Orde do 31 de decembro de 2014 pola que se establecen as bases reguladoras para a concesión, en réxime de concorrencia competitiva, das subvencións aos concellos galegos para a mellora dos mercados municipais e prazas de abastos, así como dos espazos do comercio non sedentario, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2015 (código de procedemento IN223A).
Consellería de Economía, Emprego e Industria — III. Outras disposicións — 23/11/2015

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da orde, procédese á publicación das subvencións concedidas por Resolución do conselleiro de Economía e Industria do 6 de xullo de 2015.
Norma reguladora: Orde do 31 de decembro de 2014 pola que se establecen as bases reguladoras para a concesión, en réxime de concorrencia competitiva, das subvencións aos concellos galegos para a mellora dos mercados municipais e prazas de abastos, así como dos espazos do comercio non sedentario, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2015 (código de procedemento IN223A).
Crédito orzamentario: 3.490.141,00 €.
Aplicación orzamentaria: 08.02.751-A.761.3.
Santiago de Compostela, 11 de novembro de 2015
ORDE do 12 de novembro de 2015 pola que se nomean vogais do Consello Galego de Cooperación para o Desenvolvemento, en representación do Fondo Galego de Cooperación e Solidariedade.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 23/11/2015

De acordo co establecido no número 5 do artigo 11 do Decreto 326/2004, do 29 de decembro, polo que se regulan os órganos de coordinación e asesoramento en materia de cooperación para o desenvolvemento e polo que se crea o Rexistro de Axentes de Cooperación para o Desenvolvemento, modificado polo Decreto 90/2011, do 5 de maio de 2011, os vogais do Consello Galego de Cooperación para o Desenvolvemento serán nomeados e separados polo titular do departamento competente, logo da proposta das entidades con representación naquel, mediante orde publicada no
Diario Oficial de Galicia
, e desempeñarán os seus cargos por un período de catro anos.
Mediante a Orde do 10 de novembro de 2011 (DOG do 23 de novembro) nomeáronse como vogais do Consello Galego de Cooperación para o Desenvolvemento en representación do Fondo Galego de Cooperación e Solidariedade Teresa París Blanco, como vogal titular, e Pilar Gallego Cid, como vogal suplente.
Téndose producido unha renovación da Comisión Executiva do Fondo Galego de Cooperación e Solidariedade, procede modificar a composición do Consello.
Polo tanto, vista a proposta de nomeamento formulada polo Fondo Galego de Cooperación e Solidariedade e de acordo co disposto nos números 5 e 7 do artigo 11 do Decreto 326/2004, do 29 de decembro,
Artigo único.
1. Separar como vogais do Consello Galego de Cooperación para o Desenvolvemento, en representación do Fondo Galego de Cooperación e Solidariedade, a Teresa París Blanco, como vogal titular, e a Pilar Gallego Cid, como vogal suplente, agradecéndolles os servizos prestados.
2. Nomear como vogal titular do Consello Galego de Cooperación para o Desenvolvemento, en representación do Fondo Galego de Cooperación e Solidariedade, a Juan Antonio González Pérez.
3. Nomear como vogal suplente do Consello Galego de Cooperación para o Desenvolvemento, en representación do Fondo Galego de Cooperación e Solidariedade, a Andrea M. García Corzo.
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 12 de novembro de 2015
ORDE do 16 de novembro de 2015 pola que se nomean os membros integrantes do Consello de Bioética de Galicia.
Consellería de Sanidade — II. Autoridades e persoal — 23/11/2015

A Orde do 16 de outubro de 2015 pola que se regulan as funcións, a composición e o funcionamento do Consello de Bioética de Galicia, indica no seu artigo 3, relativo á súa composición, que este consello estará integrado por un máximo de vinte membros, que deberán dispor de titulación en Ciencias da Saúde, Humanidades ou Ciencias Xurídicas e Sociais. Polo menos a metade deles deberá ter formación en bioética.
Os membros do Consello de Bioética de Galicia serán nomeados e apartados pola persoa titular da consellería con competencias en materia de sanidade por un período de tres anos, prorrogables por outro período de igual duración. Tanto o nomeamento como o cesamento serán publicados no
Diario Oficial de Galicia
.
En consecuencia, no exercicio das facultades que me confire o artigo 38 da Lei 1/1983, do 22 de febreiro, de normas reguladoras da Xunta e de súa Presidencia,
Artigo único
Proceder ao nomeamento dos membros integrantes do Consello de Bioética de Galicia, que queda composto da forma indicada no anexo.
Disposición derrogatoria
Queda derrogada a Orde do 8 de xaneiro de 2013 pola que se renovan os membros integrantes da Comisión Galega de Bioética, así como cantas disposicións de igual ou inferior rango se opoñan ao establecido nesta orde.
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 16 de novembro de 2015
Natalia Cal Purriños
Mariana García García
Victoria Lojo Vicente
María Ponte García
Mónica Suárez Berea
Rosendo Bugarín González
Antonio Rodríguez Núñez
Xurxo Hervada Vidal
José Antonio Seoane Rodríguez
Alberto Ruano Raviña
Carmen Ramil Fraga
Carmen Solloso Blanco
Ana Guillén Vilanova
Isabel Vila Iglesias
Alfredo Valdés Paredes
Silvia Sánchez Radio
Irene Esperón Rodríguez
Olivia Díez Lindín
Manuel Macía Cortiñas
Ana Concheiro Guisán
RESOLUCIÓN do 6 de novembro de 2015 pola que se dá publicidade das axudas concedidas ao abeiro da Resolución do 6 de marzo de 2015 pola que se establecen as bases reguladoras para a concesión, en réxime de concorrencia competitiva, de subvencións a concellos para o fomento da accesibilidade e sinalización nos recursos turísticos no medio rural, cofinanciadas polo Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se anuncia a convocatoria para o ano 2015.
Axencia Turismo de Galicia — III. Outras disposicións — 18/11/2015

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e de boas prácticas na Administración pública galega, así como no artigo 23 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.760.0, proxecto 2015 00014, crédito orzamentario 1.999.999,67 €, cofinanciada nun 75 % por fondos Feader, nun 12,13 % con fondos do Ministerio de Agricultura, Alimentación e Medio Ambiente e nun 12,87 % con fondos propios da comunidade autónoma, que figuran no anexo desta resolución, concedidas ao abeiro da Resolución do 6 de marzo de 2015 pola que se establecen as bases reguladoras para a concesión, en réxime de concorrencia competitiva, de subvencións a concellos para o fomento da accesibilidade e sinalización nos recursos turísticos no medio rural, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se anuncia a convocatoria para o ano 2015.
Santiago de Compostela, 6 de novembro de 2015
CORRECCIÓN de erros. Resolución do 1 de outubro de 2015, da Secretaria Xeral do Medio Rural e Montes, pola que se dá publicidade á concesión das axudas aos produtores que participen nos programas de produción e mellora dos produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, ao abeiro da Orde do 18 de maio de 2015, para a convocatoria do ano 2015.
Consellería do Medio Rural e do Mar — III. Outras disposicións — 18/11/2015

Advertido erro na citada resolución, publicada no Diario Oficial de Galicia núm. 197, do xoves 15 de outubro de 2015, cómpre efectuar a seguinte corrección:
No cadro que contén a listaxe de beneficiarios que participan no programa de calidade diferenciada desenvolvido polo Consello Regulador da D.O.P. Ribeira Sacra, na páxina 40051, onde di:
Debe dicir:
Na páxina 40052, onde di:
Debe dicir:
No cadro que contén a listaxe de beneficiarios que participan no programa de calidade diferenciada desenvolvido polo Consello Regulador da I.X.P. Ternera Gallega, na páxina 40081, onde di:
Debe dicir:
ORDE do 5 de novembro de 2015 pola que se fixan os prezos de venda ao público de diversas publicacións desta consellería.
Consellería de Cultura, Educación e Ordenación Universitaria — III. Outras disposicións — 18/11/2015

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no
Diario Oficial de Galicia,
Primeiro. Quedan aprobados os prezos de venda ao público das publicacións editadas por esta consellería e que se relacionan no anexo.
Segundo. Estes prezos entenderanse, de ser o caso, co IVE incluído.
Santiago de Compostela, 5 de novembro de 2015
RESOLUCIÓN do 11 de novembro de 2015, da Secretaría Xeral da Igualdade, pola que se amplía a dotación orzamentaria da Resolución do 25 de marzo de 2015 pola que se regulan as bases para a concesión das axudas establecidas no artigo 27 da Lei orgánica 1/2004, do 28 de decembro, de medidas de protección integral contra a violencia de xénero, e no artigo 43 da Lei 11/2007, do 27 de xullo, galega para a prevención e o tratamento integral da violencia de xénero, e se procede á súa convocatoria para o ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/11/2015

No Diario Oficial de Galicia do 1 de abril de 2015 publicouse a Resolución do 25 de marzo de 2015 pola que se regulan as bases para a concesión das axudas establecidas no artigo 27 da Lei orgánica 1/2004, do 28 de decembro, de medidas de protección integral contra a violencia de xénero, e no artigo 43 da Lei 11/2007, do 27 de xullo, galega para a prevención e o tratamento integral da violencia de xénero, e se procede á súa convocatoria para o ano 2015.
No artigo 3 da antedita resolución establécese que para a concesión destas axudas se destina crédito polo importe e nas aplicación seguintes:
– Axuda establecida no artigo 27 da Lei orgánica 1/2004, do 28 de decembro, de medidas de protección integral contra a violencia de xénero: 400.000 euros na aplicación orzamentaria 05.11.313D.480.0, código de proxecto 2015 00180.
– Indemnización establecida no artigo 43 da Lei 11/2007, do 27 de xullo, galega para a prevención e o tratamento integral da violencia de xénero: 45.000 euros na aplicación orzamentaria 05.11.313D.480.1, código de proxecto 2015 00150.
Este crédito, segundo o establecido no dito artigo, poderá ser ampliado cando o aumento veña derivado da súa previsión legal ou dalgún dos supostos previstos no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Na data actual, dado o volume de solicitudes presentadas da axuda establecida no artigo 27 da Lei orgánica 1/2004, do 28 de decembro, de medidas de protección integral contra a violencia de xénero, e que non poden ser atendidas polo esgotamento do crédito inicialmente asignado, así como as necesidades das posibles beneficiarias, resulta necesario incrementar a dotación orzamentaria destinada a esta axuda.
Por todo o exposto e no uso das facultades que teño atribuídas,
Artigo único
Primeiro. Amplíase a dotación orzamentaria asignada para a concesión da axuda establecida no artigo 27 da Lei orgánica 1/2004, do 28 de decembro, de medidas de protección integral contra a violencia de xénero na contía de 150.000 euros, con cargo á aplicación orzamentaria 05.11.313D.480.0, código de proxecto 2015 00180.
Segundo. Esta ampliación non afecta o prazo establecido na referida resolución para a presentación de solicitudes.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de novembro de 2015
RESOLUCIÓN do 13 de novembro de 2015 de cesamento e nomeamento de membros do Comité Territorial de Ética da Investigación de Pontevedra-Vigo-Ourense.
Consellería de Sanidade — II. Autoridades e persoal — 24/11/2015

A Secretaría do Comité Ético de Investigación Clínica de Galicia enviou, o 10.11.2015, un escrito á Secretaría Xeral Técnica da Consellería de Sanidade no cal comunica o cesamento por petición propia dunha persoa membro dese comité e un novo nomeamento no seu lugar.
Antecedentes.
Mediante a Resolución do 21 de xaneiro de 2014, que se publicou no DOG número 22, do 3 de febreiro, concedeuse a acreditación do Comité Territorial de Ética da Investigación de Pontevedra-Vigo-Ourense, estableceuse a súa sede e nomeáronse como membros as persoas que se relacionaban no seu anexo.
Consideracións legais e técnicas.
O Decreto 63/2013, do 11 de abril, regula os comités territoriais de ética da investigación. No relativo á súa composición, o artigo 9.5 sinala que «os membros destes comités serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada de homes e mulleres».
Pola súa banda, o número 6 do artigo 9 do citado Decreto 63/2013, do 11 de abril, dispón que «o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou por incumprimento notorio das súas funcións, ao criterio do comité, e logo de audiencia do interesado».
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
Revogar o nomeamento de María Belén Baltar Trabazo, por solicitude dela, como membro do Comité Territorial de Ética da Investigación de Pontevedra-Vigo-Ourense.
Así mesmo, nomear a Patricia Iglesias López, licenciada en Dereito, da Xefatura da Consellería de Sanidade en Pontevedra, coa finalidade de manter os requisitos para a acreditación dese comité.
Santiago de Compostela, 13 de novembro de 2015
ORDE do 13 de novembro de 2015 pola que se fai pública a ampliación da dotación orzamentaria para a concesión das axudas establecidas na Orde do 13 de xullo de 2015 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio como medida de fomento do emprego de persoas con discapacidade no mercado ordinario de traballo, e se procede á súa convocatoria para o ano 2015.
Consellería de Economía, Emprego e Industria — III. Outras disposicións — 25/11/2015

A Orde do 13 de xullo de 2015 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio como medida de fomento do emprego de persoas con discapacidade no mercado ordinario de traballo, e se procede á súa convocatoria para o ano 2015 (
Diario Oficial de Galicia
núm. 137, do 22 de xullo), establece no seu artigo 1.3 no cal se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Emprego e Asuntos Laborais.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da devandita orde, coa finalidade de facer chegar estas ao maior número de persoas ou entidades beneficiarias posible.
Por todo o exposto e no uso das facultades que me foron conferidas,
Artigo 1
Amplíase o importe total das axudas que se van conceder ao abeiro do Programa de promoción da integración laboral das persoas con discapacidade na empresa ordinaria, regulado no capítulo II da Orde do 13 de xullo de 2015 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio como medida de fomento do emprego de persoas con discapacidade no mercado ordinario de traballo, e se procede á súa convocatoria para o ano 2015 (
Diario Oficial de Galicia
núm. 137, do 22 de xullo), na seguinte contía e aplicación orzamentaria que figura dotada nos orzamentos xerais da Comunidade Autónoma de Galicia para o ano 2015:
– 11.02.322C.470.0, código de proxecto 2014 00511, na contía de 220.000,00 euros.
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira única
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 13 de novembro de 2015
RESOLUCIÓN do 30 de outubro de 2015, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia, en relación coa Lei 6/2015, do 7 de agosto, pola que se modifica a Lei 8/2013, do 28 de xuño, de estradas de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 25/11/2015

Consonte o establecido non artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 30 de outubro de 2015
Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 6/2015, do 7 de agosto, pola que se modifica a Lei 8/2013, do 28 de xuño, de estradas de Galicia.
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión do día 23 de outubro de 2015, adoptou o seguinte acordo:
Primeiro. Iniciar negociacións para resolver as discrepancias manifestadas en relación cos números 10 e 25 do artigo único da Lei 6/2015, do 7 de agosto, pola que se modifica a Lei 8/2013, do 28 de xuño, de estradas de Galicia.
Segundo. Designar un grupo de traballo para propoñer á Comisión Bilateral de Cooperación a solución que proceda.
Terceiro. Comunicar este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserilo no Boletín Oficial del Estado e no Diario Oficial de Galicia.
Madrid, 23 de outubro de 2015
RESOLUCIÓN do 12 de novembro de 2015, da Dirección Xeral de Xustiza, pola que se modifica a relación de postos de traballo das oficinas fiscais da Administración de xustiza na Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 25/11/2015

Mediante Resolución do 26 de marzo de 2015 publicouse a relación de postos de traballo das oficinas fiscais da Administración de xustiza na Comunidade Autónoma de Galicia, cuxa estrutura e organización foi determinada polo Decreto 124/2014, do 11 de setembro.
De acordo co artigo 523 da Lei 6/1985, do 1 de xullo, do poder xudicial, unha vez aprobadas as relacións de postos iniciais, a Comunidade Autónoma de Galicia ten competencia para aprobar as súas modificacións.
Polo exposto, unha vez consultadas as organizacións sindicais presentes na Mesa Sectorial de Negociación e o Consello Xeral do Poder Xudicial, e comunicada a modificación ao Ministerio de Xustiza,
Artigo único
Aprobar a modificación da relación de postos de traballo das oficinas fiscais da Administración de xustiza na Comunidade Autónoma de Galicia que figura no anexo da presente orde.
Santiago de Compostela, 12 de novembro de 2015
CORRECCIÓN de erros. Orde do 17 de novembro de 2015 de delegación de competencias en diversos órganos desta consellería.
Consellería do Medio Rural — III. Outras disposicións — 24/11/2015

Advertido erro na orde publicada no
Diario Oficial de Galicia
núm. 223, de 23 de novembro de 2015, é necesario facer a oportuna corrección:
Na páxina 44248, na disposición derrogatoria, onde dí: «Queda derrogada a Orde do 30 de marzo de 2012, de delegación de competencias no secretario xeral técnico, secretarios xerais, directores xerais e xefes territoriais da Consellería do Medio Rural e do Mar e no presidente do Consello de Administración do ente público Portos de Galicia...», debe dicir: «Queda sen efecto a Orde do 30 de marzo de 2012, de delegación de competencias no secretario xeral técnico, secretarios xerais, directores xerais e xefes territoriais da Consellería do Medio Rural e do Mar e no presidente do Consello de Administración do ente público Portos de Galicia, na parte que afecta a Consellería do Medio Rural…».
RESOLUCIÓN do 18 de novembro de 2015 pola que se ordena a publicación da listaxe definitiva de aspirantes admitidos/as e excluídos/as para a realización de exames para a obtención ou ampliación a outros idiomas da habilitación de guías de turismo especializados de Galicia.
Axencia Turismo de Galicia — III. Outras disposicións — 25/11/2015

De acordo co disposto no artigo 10.4 da Resolución do 31 de agosto de 2015 pola que se convocan os exames para a obtención ou ampliación a outros idiomas da habilitación de guías de turismo especializados de Galicia, dispón que se publiquen no Diario Oficial de Galicia as relacións de solicitantes que figuran nos anexos I e II, de admitidos/as e excluídos/as para participar na dita convocatoria.
Contra esta resolución poderán interpor recurso potestativo de reposición ante a persoa titular da Dirección da Axencia Turismo de Galicia, no prazo dun mes contado a partir do día seguinte ao da súa publicación no Diario Oficial de Galicia ou poderá interpor directamente recurso contencioso-administrativo ante os xulgado do contencioso-administrativo de Santiago de Compostela, no prazo de dous meses contados desde a mesma data.
Santiago de Compostela, 18 de novembro de 2015
Solicitudes admitidas:
1º. Exame para a obtención da habilitación de guías de turismo especializados de Galicia:
2º. Ampliación de idiomas da habilitación de guías de turismo especializados de Galicia:
Solicitudes excluídas e motivos de exclusión:
1º. Ampliación de idiomas da habilitación de guías de turismo especializados de Galicia:
2º. Realización do exame para habilitación de guías especializados de Galicia:
ORDE do 27 de xullo de 2015 pola que se modifica a Orde do 19 de xullo de 2013 pola que se aproba o Regulamento da indicación xeográfica protexida Pemento da Arnoia e do seu consello regulador, e se nomea o Consello Regulador provisorio.
Consellería do Medio Rural e do Mar — III. Outras disposicións — 05/08/2015

Por Orde da Consellería do Medio Rural e do Mar do 19 de xullo de 2013 aprobouse o Regulamento da indicación xeográfica protexida Pemento da Arnoia e do seu consello regulador, e nomeouse o Consello Regulador provisorio.
En reunión do Pleno deste consello regulador que tivo lugar o pasado día 1 de xullo acordouse propor á Consellería do Medio Rural unha modificación da composición deste órgano.
De acordo co anterior, e co disposto no artigo artigo 4 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores,
Artigo único
Modifícase o artigo 2 da Orde do 19 de xullo de 2013, da Consellería do Medio Rural e do Mar, pola que se aproba o Regulamento da indicación xeográfica protexida Pemento da Arnoia e do seu consello regulador, e se nomea o Consello Regulador provisorio, que queda redactado da seguinte maneira:
«Artigo 2.
Nomeamento do Consello Regulador provisorio
Noméase, por proposta do sector, o Consello Regulador da indicación xeográfica protexida Pemento da Arnoia, con carácter provisorio ata que se celebren eleccións na forma determinada pola normativa vixente.
Queda formado polos membros seguintes:
Presidente: Francisco Vázquez González.
Vogais:
Adrián Viso González.
María Alicia Lage Augusto.
Manuel Vázquez Alonso.
Miguel Ángel Santamaría Lorenzo.
Rodrigo Aparicio Santamaría.»
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 27 de xullo de 2015
ORDE do 27 de xullo de 2015 pola que se modifica a Orde do 5 de maio de 2014 pola que se aproba o Regulamento da indicación xeográfica protexida Pemento de Oímbra e do seu consello regulador, e se nomea o Consello Regulador provisorio.
Consellería do Medio Rural e do Mar — III. Outras disposicións — 05/08/2015

Por Orde da Consellería do Medio Rural e do Mar do 5 de maio de 2014, aprobouse o Regulamento da indicación xeográfica protexida Pemento de Oímbra e do seu consello regulador, e nomeouse o Consello Regulador provisorio.
En reunión do Pleno deste consello regulador, que tivo lugar o pasado día 19 de xuño acordouse propor á Consellería do Medio Rural unha modificación da composición deste órgano, tras a renuncia dunha persoa que ocupaba unha das vogalías.
De acordo co anterior, e co disposto no artigo artigo 4 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores,
Artigo único. Modifícase o artigo 2 da Orde do 5 de maio de 2014, da Consellería do Medio Rural e do Mar, pola que se aproba o Regulamento da indicación xeográfica protexida Pemento de Oímbra e do seu consello regulador, e se nomea o consello regulador provisorio, que queda redactado da seguinte maneira:
«Artigo 2. Nomeamento do Consello Regulador provisorio
Noméase, por proposta do sector, o Consello Regulador da indicación xeográfica protexida Pemento de Oímbra, con carácter provisorio ata que se celebren eleccións na forma determinada pola normativa vixente.
Queda formado polos membros seguintes:
Presidenta: Milagros Prada Pardo.
Vogais:
Josefa Álvarez Araújo.
Cesáreo Estévez Pardo.
José Pedro Santana Salgado.
Odilo Pino Salgado.
Celso Prada Pardo.».
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de xullo de 2015
CORRECCIÓN de erros. Orde do 7 de xullo de 2015 pola que se establecen as bases reguladoras do Programa de axudas a persoas traballadoras autónomas pola contratación indefinida de persoas asalariadas e se procede á súa convocatoria para o ano 2015.
Consellería de Traballo e Benestar — III. Outras disposicións — 05/08/2015

Advertido un erro na citada orde, publicada no Diario Oficial de Galicia do venres 17 de xullo de 2015, cómpre efectuar a seguinte corrección:
Na páxina 29.946, o artigo 12 queda redactado da seguinte forma:
«Artigo 12. Datos de carácter persoal
De conformidade coa Lei orgánica 15/1999, do 13 decembro, de protección de datos de carácter persoal, os datos persoais recollidos na tramitación desta orde, cuxo tratamento e publicación autorizan as persoas interesadas mediante a presentación das solicitudes, serán incluídos nun ficheiro denominado “Relacións administrativas coa cidadanía e entidades”, co obxecto de xestionar o presente procedemento, así como informar as persoas interesadas sobre o seu desenvolvemento. O órgano responsable deste ficheiro é a Secretaría Xeral Técnica da Consellería de Traballo e Benestar. Os dereitos de acceso, rectificación, cancelación e oposición poderanse exercer ante a Secretaría Xeral Técnica da Consellería de Traballo e Benestar, mediante o envío dunha comunicación ao seguinte enderezo: Consellería de Traballo e Benestar, Secretaría Xeral Técnica, Edificio Administrativo San Caetano, 15781 Santiago de Compostela; ou a través dun correo electrónico a lopd.traballo@xunta.es».
ORDE do 29 de xullo de 2015 pola que se fixa o prezo de venda ao público dunha publicación editada por esta consellería.
Consellería de Traballo e Benestar — III. Outras disposicións — 05/08/2015

En virtude do Decreto 42/2013, do 21 de febreiro, estableceuse a estrutura orgánica da Consellería de Traballo e Benestar.
De conformidade co disposto no Decreto 196/2001, do 26 de xullo, polo que se regulan as publicacións da Xunta de Galicia, modificado polo Decreto 116/2002, do 1 de febreiro e polo Decreto 176/2011, do 1 de setembro, esta consellería é a responsable económica e administrativa das publicacións editadas no ámbito das súas competencias.
A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan publicados no
Diario Oficial de Galicia
.
Tras a aprobación pola Comisión Permanente de Publicacións da publicación desta consellería Guía e outros aspectos básicos para a elaboración do proxecto educativo das escolas infantís 0-3, cómpre fixar o prezo para a súa comercialización.
Por iso, logo de informe favorable do órgano competente en materia de facenda, no exercicio das atribucións conferidas de conformidade co disposto no artigo 34.6 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
Aprobación e prezo de venda
1. Queda aprobado o prezo de venda ao público da publicación que se relaciona no anexo á orde.
2. Este prezo entenderase con IVE incluído.
Disposición derradeira única.
Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de xullo de 2015
ORDE do 17 de novembro de 2015 pola que se publica a concesión dos premios de educación secundaria obrigatoria ao esforzo e á superación persoal correspondentes ao curso 2014/15, convocados pola Orde do 24 de xullo de 2015 (Diario Oficial de Galicia do 21 de agosto).
Consellería de Cultura, Educación e Ordenación Universitaria — III. Outras disposicións — 30/11/2015

A Orde do 24 de xullo de 2015 (DOG do 21 de agosto) pola que se convocan os premios de educación secundaria obrigatoria ao esforzo e á superación persoal, correspondentes ao curso 2014/15, establece no seu artigo 12.2 que, o titular da Dirección Xeral de Educación, Formación Profesional e Innovación Educativa elevará a proposta feita pola comisión ao conselleiro de Cultura, Educación e Ordenación Universitaria, que emitirá a correspondente orde de adxudicación para a súa publicación no Diario Oficial de Galicia que recollerá a relación de códigos alfanuméricos dos premiados.
Unha vez publicada a relación provisional da proposta, dado cumprimento ao disposto no citado artigo 12.2, vista a acta coa proposta definitiva da comisión de selección de adxudicación dos premios e por proposta do director xeral de Educación, Formación Profesional e Innovación Educativa,
Primeiro. Conceder os premios de educación secundaria obrigatoria ao esforzo e á superación persoal, correspondentes ao curso 2014/15, ao alumnado que figura no anexo desta orde.
Segundo. Esta orde de adxudicación dos premios poderá ser impugnada mediante recurso potestativo de reposición ante o conselleiro de Cultura, Educación e Ordenación Universitaria no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente mediante recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de novembro de 2015
RESOLUCIÓN do 17 de novembro de 2015 pola que se convoca unha xornada sobre elixibilidade, simplificación e avaliación dos fondos estruturais e de investimento europeos 2014-2020.
Escola Galega de Administración Pública — III. Outras disposicións — 27/11/2015

Dentro do plan de actividades da Escola Galega de Administración Pública para o ano 2015 e de acordo coas funcións atribuídas pola Lei 4/1987, do 27 de maio, de creación da Escola, modificada pola Lei 10/1989, do 10 de xullo, a EGAP, en colaboración coa Dirección Xeral de Relacións Exteriores e coa UE, convoca unha xornada sobre elixibilidade, simplificación e avaliación dos fondos estruturais e de investimento europeos 2014-2020, conforme as seguintes bases:
1. Obxectivos.
Dentro do ámbito de xestión dos fondos estruturais e de inversión europeos para o período 2014-2020, proponse esta acción formativa cuxo obxecto principal é tratar de facilitar aos xestores públicos dos fondos europeos as claves necesarias para unha boa xestión e execución destes.
2. Contidos.
Serán tratados, entre outros, os seguintes temas:
– Novas regras de elixibilidade dos fondos estruturais e de investimento europeos.
– Custos simplificados.
– Marco de rendemento e reserva de eficacia.
– Aspectos prácticos da avaliación dun proxecto.
3. Destinatarios.
Xestores de fondos europeos ao servizo da Administración da Xunta de Galicia, de entidades dependentes desta e persoal ao servizo das entidades locais galegas.
4. Desenvolvemento.
Lugar: Santiago de Compostela. Salón de actos da Escola Galega de Administración Pública (rúa Madrid, 2-4).
Data: 14 de decembro.
Horario: mañá e tarde, das 9.30 ás 13.45 e das 16.00 ás 18.00 horas.
Duración: 6 horas lectivas.
5. Número de prazas.
75 prazas.
6. Inscrición.
As persoas interesadas deberán formalizar a súa inscrición a través da área de matrícula da web da EGAP: https://egap.xunta.es/matricula/.
A orde de admisión virá determinada pola data de presentación das solicitudes.
O prazo para inscribirse estará aberto desde o día seguinte ao da publicación desta resolución no Diario Oficial de Galicia ata o 11 de decembro de 2015.
Poderá obterse calquera outra información, desde as 8.30 ata as 14.30 horas, nos teléfonos: 981 54 62 41-981 54 62 39.
7. Modificacións.
A EGAP reserva para si a facultade de interpretar e de resolver as incidencias que poidan xurdir no desenvolvemento deste curso, así como a facultade de cancelalo se o escaso número de solicitudes non xustifica a súa realización.
8. Certificado de asistencia oficial.
Ao final do curso entregarase un certificado de asistencia a aquelas persoas inscritas que participasen asiduamente e sempre que a súa asistencia fose igual ou superior ao 90 % das horas lectivas programadas. Neste documento aparecerán, de forma expresa, o contido, a carga lectiva, a data, o lugar de realización do curso e o selo oficial da institución.
Santiago de Compostela, 17 de novembro de 2015